Public procurement notice: Contract Award Notice
Published: 2024-09-05
Contract type: Works
Procedure: Open procedure
CPV classification: 45000000: Construction work | 45212314 | 45300000 | 71000000 | 71322000: Civil engineering design services
Estimated value:  RON
Award criteria: price, quality

Technical requirements: Contractul are ca scop asigurarea condițiilor înfăptuirii justiției ca serviciu public prin realizarea unei infrastructuri adecvate care să faciliteze accesul la justiție.
Obiectul contractului îl reprezintă proiectarea și execuția lucrărilor de reparații capitale și modernizare a Palatului de Justiție Cluj, clădire aflată pe lista monumentelor, cod: Cj-II-B-07316, poziția 13.B.076 (categoria “B” de importanță) situată în Municipiul Cluj-Napoca, Piața Ștefan cel Mare nr. 1, județul Cluj.

Durata de execuție estimată a contractului este de 36 luni și se compune din 6 luni durata estimata pentru proiectarea lucrărilor și 30 luni durata estimata pentru execuție lucrări. Perioada de garanție (perioada de notificare a defectelor) este de 60 de luni de la semnarea procesului verbal de recepție la terminarea lucrărilor.

NOTE:
In conformitate cu prevederile art.160, alin. (1) din Legea nr.98/2016, orice operator economic interesat are dreptul de a solicita clarificări sau informații suplimentare în legătură cu documentația de atribuire, cu respectarea termenului-limită stabilit de autoritatea contractantă. 
Autoritatea Contractanta (AC) stabilește 2 termene pana la care va răspunde in mod clar si complet tuturor solicitărilor de clarificări, astfel:
- primul termen: in a 21-a zi înainte de data limita de depunere a ofertelor AC va răspunde solicitărilor care au fost transmise pana in a 30-a zi înainte de data limita de depunere a ofertelor;
- al doilea termen/ultimul termen: in a 11-a zi înainte de data limita de depunere a ofertelor EC va răspunde solicitărilor care au fost transmise pana in a 20-a zi înainte de data limita de depunere a ofertelor. 
In conformitate cu prevederile art.27, alin. (3) din HG nr.395/2016, autoritatea contractanta va răspunde doar la solicitările de clarificări adresate de operatorii economici pana la termenul-limita stabilit.
Autoritatea Contractantă nu are obligația de a răspunde la alte solicitări transmise după publicarea răspunsurilor de la doilea termen (ultimul termen), în cazul in care se prelungește data limita de depunere a ofertelor.
In situația in care una sau mai multe din datele stabilite sunt in zi nelucrătoare, se va lua in considerare ziua lucrătoare imediat următoare acelei/acelor date, cu condiția respectării termenului minim de 10 zile înainte de data limita pentru depunerea ofertelor. Daca nu se poate respecta termenul minim de 10 zile precizat atunci răspunsul va fi publicat in ziua anterioara acelei/acelor date.
Punctajul se acorda astfel: a) Pentru cel mai scazut dintre preturi se acorda punctajul maxim alocat; b) Pentru celelalte preturi ofertate punctajul P(n) se calculeaza proportional, astfel: P(n) = (Pret minim ofertat / Pret n) x punctaj maxim alocat.
Algoritm de calcul: 
Punctajul (Pt2) se acorda astfel:
Pt2 = Ptp 1 + Ptp 2 + Ptp 3 + Ptp 4
Unde, 
Ptp 1 = punctajul acordat pentru Manager de contract / Reprezentant al Antreprenorului
Ptp 2 = punctajul acordat pentru Coordonator proiectare
Ptp 3 = punctajul acordat pentru Arhitect
Ptp 4 = punctajul acordat pentru Inginer proiectant – Construcții Civile

Se vor contabiliza contractele/proiectele de experiență specifica prezentate in mod complet de fiecare ofertant pentru fiecare personal cheie, in plus fata de cerințele minime incluse în Caietul de Sarcini. În vederea acordării punctajului se vor prezenta documentele suport specificate în caietul de sarcini / documentația de atribuire 
Prezentarea completa a subfactorilor si a algoritmului de calcul se regăsește in Caietul de sarcini parte din documentația de atribuire (cap. 13.2 Metodologia de evaluare a ofertelor prezentate).
Algoritm de calcul: Punctajul (Pt1) se acorda astfel:
Pt1 = Pts 1 + Pts 2 + Pts 3
Unde, 
Pts 1 = punctajul acordat pentru săli suplimentare de judecată
Pts 2 = punctajul acordat pentru spații de  birou suplimentare
Pts 3 = punctajul acordat pentru spațiu suplimentar asigurat pentru arhivă

Punctajul se acordă pentru asigurarea unui procent cât mai mare de funcționare în condiții normale a activităților existente în cadrul clădirii pe perioada de execuție a lucrărilor. Astfel prin metodologia de organizare a lucrărilor cu încadrarea în termenul de execuție ofertanții trebuie să asigure posibilitatea funcționării în condiții normal a cât mai mult din activitatea desfășurată în prezent prin asigurarea spațiilor utile necesare pe toată perioada lucrărilor (durata de execuție a lucrărilor). 

Funcționarea în condiții normale înseamnă fără întrerupere pentru lucrări temporare sau alte condiții de organizare a lucrărilor în cadrul suprafețelor respective.

Asigurarea suprafețelor utile necesare pentru desfășurarea activității poate fi realizată în cadrul spațiilor existente in cadrul clădirii sau în alte spații amenajate/puse la dispoziție de Antreprenor pe perioada lucrărilor la o distanță de maxim 5 Km de sediul actual (pentru arhiva veche se acceptă o distanță de aprox. 50 Km față de sediul actual).

Pentru acest factor de evaluare punctajul (Pt1) se acorda spațiile utile suplimentare față de minimum prevăzut în Caietul de sarcini conform următorilor sub-factori de evaluare:
2.1	Săli suplimentare de judecată (Pts1)
2.2	Spații de birouri suplimentare (Pts2)
2.3	Spațiu suplimentar asigurat pentru arhivă (Pts3)

Prezentarea completa a subfactorilor si a algoritmului de calcul se regăsește in Caietul de sarcini parte din documentația de atribuire (cap. 13.2 Metodologia de evaluare a ofertelor prezentate)
(natura si cantitatea lucrărilor, produselor sau serviciilor sau o mentiune privind nevoile si cerințele)
Obiectul contractului îl reprezintă proiectarea și execuția lucrărilor de reparații capitale și modernizare a Palatului de Justiție Cluj, clădire aflată pe lista monumentelor, cod: Cj-II-B-07316, poziția 13.B.076 (categoria “B” de importanță).
Clădirea care face obiectul investițiilor are următoarele caracteristici :
-	An edificare 1900-1902
-	Funcțiune
o	categoria “B” de importanță (conform HGR nr. 766/1997)
o	clasa “II” de importanță (conform Codului de proiectare seismică P100/1 - 2006)
-	Regim înălțime	
o	Construcția existentă prezintă zone cu regim de înălțime diferit: P (Parter) / S+P+1E (Subsol + Parter + 1 Etaj) / P+2E (Parter + 2 Etaje) / S+P+2E (Subsol + Parter + 2 Etaje) / S+P+2E+M (Subsol + Parter + 2 Etaje + Mansardă) / P+3E (Parter + 3 Etaje) / S+P+3E (Subsol + Parter + 3 Etaje).
o	Înălțimea la cornișă este de 17,10 m, măsurată de la cota ±0.00 m a construcției (CTA = cca -2.04 m ... -0.725 m).
-	Suprafețe:
o	Scd = 23.605,00 mp; 
o	Sc   =    7.127,00 mp;
o	Su   = 16.856,22 mp.
-	POT existent:	61,60%
-	CUT existent:	2.04

Principalele activități ce vor fi realizate de contractor sunt:
•	Servicii de proiectare
-	Elaborarea documentației tehnice pentru obținerea certificatului de urbanism, avizelor și acordurilor (dacă este cazul)
-	Elaborarea documentației pentru autorizarea executării lucrărilor de construcții (D.T.A.C.). inclusiv D.T.A.D.
-	Elaborarea documentației tehnice de organizare a execuției lucrărilor (D.T.O.E.)
-	Elaborarea Proiectului Tehnic, inclusiv Programul de control în faze determinante a lucrărilor
-	Elaborarea Detaliilor de Execuție
-	Verificarea tehnică a tuturor documentațiilor tehnice întocmite de către Contractor ce necesită conform prevederilor legale a fi verificate, de către verificatori tehnici atestați la toate exigențele ce se impun în conformitate cu legislația în vigoare
-	Certificat de performanta energetica
-	Proiecte tehnologice (daca este cazul si/sau sunt impuse de autoritățile locale prin avize)
-	Asistență tehnică din partea proiectantului conform prevederilor Legii nr.10/1995, republicată, cu modificările și completările ulterioare
-	Servicii conexe conform cerințelor din caietul de sarcini: realizarea de expertize tehnice; realizarea de studii, după caz (inginerești, geologice și topografice etc); realizare documentație ,,AS-Built’’; documentația Cărții Tehnice a Construcției; 
•	Execuția lucrărilor, respectiv: lucrări de structură; arhitectură; instalații interioare; sistem fotovoltaic; sistem BMS,
•	Programul de urmărire în timp a construcției și alte lucrări conexe. 
Lucrările vor fi executate in conformitate cu cerințele impuse prin documentația de atribuire. In Caietul de Sarcini sunt prezentate cerințele minime necesare pentru îndeplinirea contractului.

Valoarea estimată a contractului nu include sume provizionate / cheltuieli diverse și neprevazute.


Award value: 333099322.02
Number of bids: 5